Arkosolio

Arkosolioa (latinezko bi hitzez osatua: arcus, arkua, eta solium, ehorztoki, sarkofago) arku formako gangadura duen hutsuneari aplikatzen zaion termino arkitektonikoa da, ehorzketa-leku gisa erabiltzen denean. 

 Ezaugarriak 
Arkosolioa forma gangaduneko hilobia zen, pertsonaia ospetsuen, hala nola santuen eta martirien, gorpuzkiak gordetzeko egina. Kapera txiki bat balitz bezala, hilobia jartzen zen tokia horma-pinturekin eta eskulturekin apaintzen ziren. II. mendeko Erroma inperialean maiz erabili ziren. Katakonbetan ere eraiki zituzten.

12. mendearen hasieran, arte gotiko berriaren garaian, hilobi mota horiek berreskuratu ziren, elizetako hormetan kokaturik. Sarkofagoa sartzen den nitxoak arku zorrotzaren forma izan ohi zuen baina. Errenazimentuan, erdi-puntuko arkua gailendu zen kasu askotan. Arkosolioko sarkofagoari dagokionez, hasieran sarkofago soila izan zen, baina denborarekin estalkiaren gainean hildakoaren eskultura jartzen hasi ziren, sarri etzanda baina baita otoitz egiteko jarreran. Gotiko flamigeroan, platereskoan, eta estilo manieristan, arkosolioa xehetasun ugariz apaindu zen.

 Iruditegia 

 Euskal Herrian 

Euskal Herrian adibide ugari daude elizetan, barrualdeetan eta baita elizpe edo kanpoaldean, eliz atarien ondoan batzuetan. Bereziki deigarria da bat, Erandiogoikoko Andra Mari elizakoa Martiartu leinuaren ehorztokia. Iruñeko katedraleko klaustroan bilduma ikusgarri bat dago.

 Espainian 

Domenico Fancelli izan zen eskultore bat  tipologia hori landu zuena Pizkundean. Espainian arkosolioaren adibide bikain ugari daude, hala nola Cardenal Diego Hurtado de Mendozaren hilobi-monumentua, Sevillako Katedralean dagoena. Italian egin zuten eta piezaz pieza eraman eta muntatu zuten. Beste adibide bikain bat, 15. mendeko Alfontso Gaztelakoaren hilobia (Elisabet Katolikoaren anaia),  Gil de Siloék Mirafloresko kartusian egindakoa, eta Sigüenzako Martín Vázquez de Arcerena, Sigüenzako katedralean dagoena.

 Erreferentziak 

 Kanpo estekak 

Kategoria:Arkitektura paleokristaua
Kategoria:Eliz arkitektura elementuak
Kategoria:Ehorztoki motak
Kategoria:Arkuak